

Skýrsla um stöðu á innleiðingu farsældar hjá (nafn sveitarfélags/stofnunar)

LÖG UM SAMÞÆTTINGU ÞJÓNUSTU Í ÞÁGU FARSÆLDAR BARNA NR. 86/2021

Útgáfuár 20(XX)

Efnisyfirlit

[Lög um samþættingu þjónustu í þágu farsældar barna 2](#_Toc322271227)

[Innleiðingarhringur farsældar 3](#_Toc1981654014)

[Greinargerð vegna stöðumats 3](#_Toc1398714437)

[Aðgerðaáætlun 4](#_Toc1962314729)

[1. Heiti og markmið aðgerðar 5](#_Toc1338439273)

[2. Ábyrgðaraðili 5](#_Toc943568634)

[3. Samstarfsaðilar 5](#_Toc622571491)

[4. Framkvæmd 5](#_Toc2070721120)

[5. Tímarammi 6](#_Toc1528838835)

[Samantekt aðgerða 6](#_Toc145861789)

[Framvinda aðgerða og árangursmat 6](#_Toc735127108)

[Ný markmið og viðhaldandi aðgerðir 7](#_Toc1897535550)

*Athugið! Til þess að uppfæra efnisyfirlit er hægt að hægri smella á það og velja „Update field“ og „update entire table“ þegar því er lokið þarf að laga fontinn sem valinn er og tryggja að um sé að ræða „Univers light“.*

Lög um samþættingu þjónustu í þágu farsældar barna

Lög um samþættingu þjónustu í þágu farsældar barna tóku gildi í janúar 2022, lög sem oft eru nefnd farsældarlögin til einföldunar. Þau eiga að sjá til þess að börn og foreldrar hafi greiðan aðgang að þeirri þjónustu sem þau þurfa og að þau fái rétta aðstoð á réttum tíma, frá réttum aðilum. Með því að tengja þjónustuna saman og vinna í sameiningu að farsæld barna verður auðveldara fyrir börn og foreldra að fá aðstoð við hæfi. Markmiðið er að þau sem vinna með börnum og fjölskyldum þeirra leggi sitt af mörkum til að tryggja að verndandi þættir séu til staðar í lífi allra barna, þættir sem oft eru nefndir fimm grunnstoðir farsældar:

* Heilbrigði og líðan
* Menntun
* Þátttaka og félagsleg tengsl
* Öryggi og vernd
* Lífsgæði og félagsleg staða

Börn og foreldrar þeirra hafa aðgang að tengilið í heilsugæslu, leik-, grunn- og framhaldsskóla eða félagsþjónustu. Þar geta þau fengið aðstoð við að sækja viðeigandi þjónustu, án hindrana, á öllum þjónustustigum. Í flóknari málum hafa börn og foreldrar aðgang að málstjóra hjá félagsþjónustu eða þar sem þarfir barns liggja hverju sinni.

Hér er um að ræða boð um samþættingu þjónustu fyrir foreldra og börn sé þess óskað. Tilgangur löggjafarinnar er að börn og fjölskyldur þeirra falli ekki á milli kerfa og séu ekki send á milli þjónustuaðila innan sveitarfélaga og ríkisstofnana.

Útgangspunkturinn í öllu sem við gerum á að vera barnið og hagsmunir þess.

### Innleiðingarhringur farsældar

Innleiðingarhringur farsældarlaganna inniheldur sjö skref en gert er ráð fyrir því að það taki sveitarfélög og stofnanir mislangan tíma að ljúka við fyrsta hringinn. Að honum loknum er mikilvægt að setja saman ný markmið sem stuðla að því að viðhalda farsældinni í öllu starfi með börnum og fjölskyldum þeirra.

Skref innleiðingarhringsins eru:

1. Upphaf og undirbúningur
2. Stöðumat
3. Fræðsla
4. Aðgerðaáætlun
5. Framkvæmd
6. Lokamat, endurgjöf og verklagsreglur
7. Ný markmið og áframhald

Greinargerð vegna stöðumats

*Athugið! Takið textann hér að neðan út og setjið ykkar texta í staðinn – um er að ræða leiðbeiningar um þennan kafla.*

Í greinargerðinni eru niðurstöður úr stöðumatinu teknar saman þar sem stýrihópurinn fer í sameiningu yfir gátlistana og metur hvar sveitarfélagið/ stofnunin er statt í innleiðingu farsældarlaganna. Hér er mikilvægt að taka fram hvar sveitarfélagið/stofnunin er að gera vel og hvar tækifæri eru til vaxtar og breytinga.

Aðgerðaáætlun

Hér að neðan eru teknar saman þær aðgerðir sem stýrihópur hefur forgangsraðað og mynda aðgerðaáætlun sveitarfélags/stofnunar vegna innleiðingar farsældarlaganna.

Aðgerðaáætlun þessi byggir á niðurstöðum stöðumats og verður sú tenging sérstaklega tilgreind undir hverri og einni aðgerð. Ábyrgðaraðili er tilgreindur fyrir hverja aðgerð en hann tryggir aðgerðinni brautargengi og ber ábyrgð á að henni verði komið í framkvæmd innan þess tímaramma sem áætlaður er.

### Heiti og markmið aðgerðar

Þegar aðgerð er sett í aðgerðaáætlun er mikilvægt að hún sé vel skilgreind og hafi skýrt markmið svo auðvelt sé að sjá hvort henni sé lokið. Nafn aðgerðarinnar skal einnig vera lýsandi. Ef aðgerð er mjög umfangsmikil er gagnlegt að brjóta hana niður í minni viðráðanlegri þætti sem miða allir að því að vinna að lokamarkmiðinu.

*Athugið! Takið textann hér að ofan út og setjið inn röksemdarfærslu fyrir aðgerð.*

### Ábyrgðaraðili

Með hverri aðgerð skal tilgreina ábyrgðaraðila. Ábyrgðaraðilinn er ekki með það hlutverk að koma aðgerðinni í framkvæmd upp á eigin spýtur heldur er honum ætlað að vera talsmaður aðgerðarinnar og hafa yfirumsjón með henni. Það er einnig hlutverk ábyrgðaraðila að halda utan um stöðu aðgerðarinnar og leysa úr þeim vandkvæðum sem kunna að koma upp við framkvæmdina.

*Athugið! Takið textann hér að ofan út og setjið inn ábyrgðaraðila með aðgerð.*

### Samstarfsaðilar

Í aðgerðaáætlun skal einnig tilgreina samstarfsaðila ábyrgðaraðila aðgerðar. Þeir hafa það hlutverk að koma að undirbúningi og framkvæmd aðgerðar í samráði við ábyrgðaraðila.

*Athugið! Takið textann hér að ofan út og setjið inn ábyrgðaraðila með aðgerð.*

### Framkvæmd

Í þessum kafla er mikilvægt að tilgreina hvernig vinna eigi að aðgerðinni og markmiðum hennar. Gott er að brjóta aðgerðina niður í fleiri skref sem styðja við og tryggja framgang aðgerðarinnar. Einnig er mikilvægt að huga að aðföngum, hvaða aðföng eru til ráðstöfunar t.d. fjármagn, starfsfólk, aðkeypt ráðgjöf o.fl.

*Athugið! Takið textann hér að ofan út og setjið inn röksemdarfærslu fyrir aðgerð.*

### Tímarammi

Mikilvægt er að þeim aðgerðum sem settar eru fram í aðgerðaáætlun sé lokið innan fyrir fram ákveðins tímaramma sem sveitarfélagið/stofnunin setur sér. Tímarammi ætti að vera tvíþættur, annars vegar ætti að setja sér tímaramma aðgerðaáætlunar, það er hvenær öllum aðgerðum áætlunarinnar á að vera lokið, og hins vegar tímalínu hverrar aðgerðar fyrir sig.

*Athugið! Takið textann hér að ofan út og setjið inn tímaramma fyrir aðgerð.*

### Samantekt aðgerða

Þegar aðgerðirnar hafa verið útlistaðar er gagnlegt að skrifa stutta samantekt. Gott getur verið að miða við að samantektin sé ekki mikið lengri en ein blaðsíða. Þar má fjalla um ferlið þar sem aðgerðum var forgangsraðað og færður rökstuðningur fyrir þeim. Taka skal saman helstu aðgerðir sem fram koma og gott er að taka fram í samantekt hvenær þær eiga að vera að fullu komnar til framkvæmda.

Lokamat, endurgjöf og verklagsreglur

Hér á eftir er skrifleg samantekt um framgang aðgerða í aðgerðaáætlun og lokamat. Í viðhengi er hægt að nálgast verklagsreglur sveitarfélags/stofnunar um vinnslu mála samkvæmt farsældarlögunum.

*Athugið! Takið textann hér að neðan út og setjið inn skriflega samantekt um framgang aðgerða og árangursmat.*

*Þegar stýrihópur sveitarfélagsins eða stofnunarinnar telur sig hafa uppfyllt allar aðgerðir aðgerðaáætlunar þá tekur hann saman niðurstöðurnar í skriflega samantekt.*

*Mælt er með á þessu stigi að stýrihópur óski eftir endurgjöf frá farsældarsviði BOFS. Sveitarfélagið eða stofnunin getur þá brugðist við og gert breytingar út frá endurgjöfinni ef tilefni er til. Eftir lokamat og endurgjöf frá BOFS er mælt með því að sveitarfélag/stofnun setji sér verklagsreglur um vinnslu mála samkvæmt farsældarlögunum.*

Ný markmið og áframhald

Það að viðhalda farsældinni í öllu starfi með börnum og fjölskyldum er eilífðarverkefni þar sem ákvæði laganna geta tekið breytingum sem og aðstæður og umhverfi barna og fjölskyldna. Því þarf stöðugt að vera að endurskoða og tryggja að unnið sé í anda farsældarlaganna í sveitarfélögum/stofnunum.

Hér að neðan eru útlistuð ný markmið og ný áætlun um hvernig viðhalda á farsældinni í öllu starfi sveitarfélags/stofnunar sem viðkemur þjónustu við börn.

*Athugið! Takið textann hér að neðan út og setjið inn ný markmið og aðgerðir til að viðhalda farsæld.*

*Huga þarf til að mynda að þáttum eins og starfsmannabreytingum meðal þeirra sem bera ábyrgð á og veita farsældarþjónustu, uppfærslu úrræðalista og fræðslu til foreldra og barna.*

*Einnig er mikilvægt að huga að vinnu farsældarráða sem sveitarfélagið/stofnunin tilheyrir.*